cyanic-selkie/wikianc huggingface dataset:
ფეხსაცმელი
ისტორია
შუა საუკუნეებში, ქალიცა და კაციც ატარებდა ხის ფეხსაცმელს, რომელიც თანამედროვე ქუსლიანი ფეხსაცმლის წინაპრად მიიჩნევა. ამავე პერიოდში, ევროპასა და ახალ მსოფლიოში დაბალი კლასის საზოგადოება და მონები ფეხშიშველნი დადიოდნენ. XV საუკუნეში თურქეთში შექმნეს ჩოპინები — ქალის პლატფორმიანი ფეხსაცმელები, რომელთა სიმაღლეც 17,7-20,3 სმ იყო. ამ ფეხსაცმელმა პოპულარობა მოიპოვა ვენეციასა და შემდეგ მთელს ევროპაში; ისინი ჯანმრთელობისა და სოციალური მდგომარეობის სტატუს-სიმბოლოდ ითვლებოდა.
XVI საუკუნეში, დიდებულებმა მაღალქუსლიანი ფეხსაცმლის ტარება დაიწყეს, რათა იმაზე მაღალნი გამოჩენილიყვნენ, ვიდრე იყვნენ; ასე იქცეოდა მაგალითად ეკატერინე მედიჩი და ინგლისის დედოფალი მერი I. 1580 წელს მათ ასევე იცმევდნენ მამაკაცები. თანამედროვე ეპოქაში, მაღალქუსლიანი ფეხსაცმელი ძირითადად ქალების მოდის ნაწილია.
სქოლიო
კატეგორია:ტანსაცმელი კატეგორია:ფეხსაცმელი
The Flintstones: Music From Bedrock
The Flintstones: Music From Bedrock — ფილმის „ფლინტსტოუნები“ (1994) საუნდტრეკი. ალბომში შეტანილია სხვადასხვა ჟანრის მუსიკოსის და ჯგუფის სიმღერები. ძირითადად, იგი ცნობილია ჯგუფის The B-52s სიმღერით „(Meet) The Flintstones“.
სიმღერების ნაწილი სხვა ცნობილი კომპოზიციების ქავერ-ვერსიებს წარმოადგენს. ჯგუფის The B-52s სახელწოდება ალბომის ბუკლეტზე მითითებულია, როგორც BC-52s (BC - ქრისტეშობამდე).
სქოლიო
კატეგორია:1994 წლის საუნდტრეკები კატეგორია:ფლინტსტოუნები კატეგორია:MCA Records-ის საუნდტრეკები
ლარანჟალ-დუ-ჟარი
ლარანჟალ-დუ-ჟარი (Laranjal do Jari) — მუნიციპალიტეტი ბრაზილიაში, ამაპის შტატში. მიეკუთვნება ჩრდილოეთ ამაპის მეზორეგიონს.
2010 წლის მონაცემებით, მოსახლეობა 39 805 ადამიანს შეადგენდა. ფართობი 30 966.177 კმ²-ია. მოსახლეობის სიმჭიდროვე 1.29 კმ²-ზე.
რესურსები ინტერნეტში
კატეგორია:ამაპის შტატის მუნიციპალიტეტები
ალექსანდრე I (იმერეთის მეფე)
ალექსანდრე I (გ. 1389), იმერეთის მეფე 1387-1389. დავით ნარინის შთამომავალი, ძე ბაგრატ I-ისა, რომლის გარდაცვალების (1372) შემდეგ საქართველოს მეფე ბაგრატ V დიდმა ერისთავად დანიშნა. რეზიდენცია ალექსანდრე I-ს შორაპანში ჰქონდა. 1387 წელს, როდესაც თემურ-ლენგმა ბაგრატ V დაატყვევა, ალექსანდრე I-მა იმერეთის მეფედ გამოაცხადა თავი. ბაგრატ V-ისა და მისი მემკვიდრის - გიორგის ერთგულნი დარჩნენ ოდიშის, ცხუმისა და სვანეთის ერისთავები, აგრეთვე გურიელი. ალექსანდრე I-ის გარდაცვალების შემდეგ იმერეთი კვლავ საერისთავო გახდა.
ლიტერატურა
კატეგორია:იმერეთის მეფეები კატეგორია:გარდაცვლილი 1389 კატეგორია:იმერეთის სამეფოს ბაგრატიონები
ლალუესა
ლალუესა (Lalueza, A Lueza) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის მონეგროსის კომარკის შემადგენლობაში. ფართობი — 88,20 კმ². მოსახლეობა — 892 კაცი (2020 წ.).
სქოლიო
კატეგორია:უესკის მუნიციპალიტეტები
კონსტანტინე მარტვილელი
კონსტანტინე მარტვილელი (კონსტანტინე ოდიშარია) — ქართველი მწიგნობარი და მეცნიერი.
საქართველოს ლიტერატურისა და ხელოვნების ცენტრალური სახელმწიფო არქივის ფონდებშია დაცული კონსტანტინე მარტვილელის (ოდიშარიას) განცხადება, რომელიც 1935 წლითაა დათარიღებული და მიწერილია „ვეფხისტყაოსანის“ 750 წლისთავისადმი მომწყობი საიუბილეო კომისიის თავჯდომარისადმი. ეს არის კონსტანტინე მარტვილელის მიერ შედგენილი სიძველეთა სია, რომელიც 1914-1915 წლებში შეადგინა არტაანის მხარეს მცხოვრებ მაჰმადიან ქართველთა გამოკითხვისას. კ. მარტვილელი აღწერს, როგორ უჩვენა სოფელ ორ-კიზში მცხოვრებმა ვინმე ოთარ-ბეგ შერვაშიძემ პერგამენტზე დაწერილი და „ჩულვ“ ანუ 1435 წლით დათარიღებული „ვეფხისტყაოსანი“. ჩვენთვის ცნობილი უძველესი ნუსხა კი XVII საუკუნით თარიღდება.
კ. მარტვილელი აღწერს ამ ამბავს:.
კავკასიისა და ანატოლიის კვლევის ცენტრის დამაარსებელი გიორგი ქავთარაძე წერს:
სქოლიო
კატეგორია:ქართველი მწიგნობრები
დიანა ბაღათურია
დიანა ბაღათურია (დ. 11 აგვისტო, 1958, ახალციხე) — ქართველი ექიმი, მეცნიერი.
ბჟუჟი
ბჟუჟი — მდინარე ოზურგეთის მუნიციპალიტეტში, ნატანების მარცხენა შენაკადი. სიგრძე 32,5 კმ, საშუალო წლიური ხარჯი შესართავთან 14,3 მ³/წმ, ბჟუჟის მთავარი შენაკადებია კოლოვა და აჭისწყალი.
დიანა ბაღათურია
1981 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
ბჟუჟი
გეოგრაფია
სათავე აქვს ხინოს მთის ჩრდილოეთ კალთაზე. ჩამოუდის კურორტ გომისმთას. ბჟუჟი გაივლის სოფლებში: გომი, გონებისკარი, წითელმთა, შემოქმედი, კვირიკეთი, ქვემო მაკვანეთი. ქალაქ ოზურგეთში ბჟუჟს უერთდება აჭისწყალი და ორი მცირე მდინარე: ნაბჟუარა და სკურჩა. სოფელ გურიანთასთან ერთვის მდინარე ნატანებს.
დიანა ბაღათურია
1982–1984 წლებში იყო თბილისის №1 საავადმყოფოს ზოგადი რეანიმაციის განყოფილების ექიმი–რეანიმატოლოგი. 1984–1986 წლებში მუშაობდა მოსკოვის ბაკულევის სახელობის გულ–სისხლძარღვთა ქირურგიის ინსტიტუტში. 1986–1990 წლებში ამავე ინსტიტუტში გაიარა მიზნობრივი, დასწრებული ასპირანტურის კურსი კარდიოლოგიის პროფილით. 1990–1992 წლებში იყო თბილისის კარდიოლოგიის სამეცნიერო კვლევითი ინსტიტუტის უმცროსი მეცნიერ–თანამშრომელი. 1992 წლიდან ამავე ინსტიტუტის დიაგნოსტიკის განყოფილების უფროსი მეცნიერ–თანამშრომელი. ავტორია 21 სამეცნიერო ნაშრომის.
ბჟუჟი
ეკონომიკა
ბჟუჟზე სოფელ გომში აგებულია ჰიდროელექტროსადგური ბჟუჟჰესი. 2016 წლიდან მდინარე ბჟუჟზე სოფელ გომში მაისობით იმართებოდა ყოველწლიური ჩემპიონატი ექსტრემალურ კაიაკინგში
დიანა ბაღათურია
1990 წელს დაიცვა საკანდიდატო დისერტაციის თემა — „პარკუჭთა შუა ძგიდის დეფექტების ანატომო–ჰემოდინამიკური დიაგნოსტიკა ორგანზომილებიანი ექოკარდიოგრაფიით და დოპერექოკარდიოგრაფიით ერთ წლამდე ასაკის ბავშვებში.“
ბჟუჟი
სქოლიო
კატეგორია:გურიის მხარის მდინარეები კატეგორია:ნატანების შენაკადები
დიანა ბაღათურია
რესურსები ინტერნეტში
კატეგორია:დაბადებული 11 აგვისტო კატეგორია:დაბადებული 1958 კატეგორია:ქართველი ექიმები
Jazz (ალბომი)
Jazz — ინგლისური როკ-ჯგუფ Queen-ის მეშვიდე სტუდიური ალბომი, რომელიც გამოვიდა 1978 წლის 10 ნოემბერს. ალბომში გამოყენებულმა მრავალფეროვანმა სტილმა როგორც დადებითი, ასევე უარყოფითი შეფასებები მიიღო. პროდიუსერის სახით ჯგუფს დროებით შეუერთდა ძველი მეგობარი, როი თომას ბეიკერი. Jazz იქცა ჯგუფის პირველ ალბომად, რომელიც ჩაიწერა ბრიტანეთის ფარგლებს გარეთ, მაღალი გადასახადების გამო.
ალბომის ყდა შექმნა როჯერ ტეილორმა, რომელმაც მსგავსი გრაფიკული ნაშრომი უკვე გამოსახა ბერლინის კედელზე.
სქოლიო
კატეგორია:1978 წლის ალბომები კატეგორია:Queen-ის ალბომები კატეგორია:Elektra Records-ის ალბომები კატეგორია:EMI Records-ის ალბომები კატეგორია:Hollywood Records-ის ალბომები კატეგორია:Parlophone-ის ალბომები
მიდტაუნ ტაუერი
მიდტაუნ ტაუერი (იაპ. ミッドタウンタワ ー Middotaun tawā?) — 2007 წელს დასრულებული შერეული სარგებლობის ტიპის ცათამბჯენი როპონგიში, მინატო, ტოკიო. 248.1 მ სიმაღლით უმაღლესი ნაგებობაა ტოკიოში. შენობის მთავარი ბინადარია სასტუმრო Ritz-Carlton, Tokyo.
კატეგორია:ტოკიოს ცათამბჯენები კატეგორია:2007 წლის არქიტექტურა
რედაქცია
რედაქცია — რედაქტორის მიერ ტექსტის გასწორება, ლიტერატურული დამუშავება, მომზადება დასაბეჭდად ან სხვაგვარად გამოსაცემად. განასხვავებენ პოლიტიკურ, ლიტერატურულ და სამეცნიერო რედაქტირებას, თუმცა პრაქტიკაში რედაქტირება ერთიანი პროცესია, რომელიც მიზნად ისახავს შინაარსის და ფორმის სრულყოფას ავტორის ინდივიდუალურობის შენარჩუნებასთან ერთად.
ლიტერატურა
*
მეცნიერების მუზეუმი (ლონდონი)
მეცნიერების მუზეუმი - მსხვილი სამეცნიერო მუზეუმი ლონდონში. მდებარეობს სამხრეთ კენსინგტონში, გამოფენების ქუჩაზე, ორ სხვა მსხვილ მუზეუმთან ერთად - ბუნებისმეტყველების და ვიქტორიასა და ალბერტის. დაარსდა 1857 წელს, დამოუკიდებელი მუზეუმის სტატუსი 1909 წელს მიენიჭა. მუზეუმს წლიურად დაახლოებით 3 მილიონი სტუმარი ჰყავს, რაც მას სტუმრების წლიური რაოდენობით ბრიტანეთში მეშვიდედ ხდის.
მუზეუმის კოლექცია მოიცავს მეცნიერების სხვადასხვა სფეეოს - მედიცინას, კოსმონავტიკას, ენერგეტიკას და ა.შ. მუზეუმში მოქმედებს სამეცნიერო ბიბლიოთეკა, რომელიც 1960-იან წლებამდე ბრიტანეთის ეროვნულ სამეცნიერო, სამედიცინო და ტექნოლოგიურ არქივად ითვლებოდა. რამდენიმე წლის განმავლობაში ბიბლიოთეკა იმპერიული კოლეჯის ცენტრალურ ბიბლიოთეკასთან ერთად მუშაობდა და კოლექცია ორად დაყოფილი იყო. დაყოფა მოქმედებდა 2014 წლამდე.
დაარსება
მუზეუმი დაარსდა 1857 ბენეტ კროუფორდის მეთაურობით როგორც სამხრეთი კენსინგტონის მუზეუმის ნაწილი. კოლექცია შეგროვდა ხელოვნების სამეფო საზოგადოებისგან მიღებული ექსპონატებისგან. მათი უმეტესობა დღემდე შემორჩენილია. თავფაპირველ ექსპონატებში შედიოდა მექანიკის კოლექცია, რომელიც 1853 პატენტების მუზეუმად და 1863 წელს პატენტების ოფისის მუზეუმად იქცა.
1883 წელს სამხრეთ კენსინგტონის მეცნიერების კოლექცია მეცნიერების მუზეუმად ჩამოყალიბდა (სამხრეთი კენსინგტონის მუზეუმის დაქვემდებარებაში) და მას ცალკე დირექტორი დაენიშნა. ხელოვნების კოლექცია მეცნიერების კოლექციასგან დედოფალ ვიქტორიას ინიციატივით განცალკევდა და შემდგომში მეზობელ ვიქტორიასა და ალბერტის მუზეუმად იქცა. 1909 წლის 26 ივნისს მეცნიერების მუზეუმი ასევე ცალკე, დამოუკიდებელ დაწესებულებად იქცა.
ცალკე შენობაში გადასვლა
მეცნიერების მუზეუმისთვის განმუთვნილი ცალკე შენობის მშენებლობა 1913 წელს დაიწყო, მაგრამ მას ხელი პირველი მსოფლიო ომის დაწყებამ შეუშალა. მისი დიზაინის ავტორი სერ რიჩარდ ალისონი იყო. საჯაროდ შენობა 1919-1928 წლების პერიოდში ეტაპებად იხსნებოდა. ნაგებობა თავდაპირველად "აღმოსავლეთი ბლოკის" სახელით იყო ცნობილი. როგორც სახელიდან ჩანს, ის უფრო დიდი პროექტის ნაწილად იყო ჩაფიქრებული, რომელიც რეალიზებული არ იყო. თუმცა, შემდგომ წლებში მუზეუმი გაფართოვდა - მას დაემატა საბავშვო ინტერაქტიული გალერეა 1931 წელს, ცენტრალური ბლოკი 1963 წელს, გალერეები 1980 და 2000 წლებში.
ისტორიის გამოცემა
უმსხვილესმა აკადემიურმა გამომცემელმა პალგრავ მაკმილანმა 2010 წლის 14 აპრილს მუზეუმის ასწლიანი ისტორიის აღწერა გამოსცა. მეცნიერების მუზეუმის ისტორიის გამოცემა აქამდე 1957 წლის შემდეგ არ განახლებულა. ახალი გამოცემა არ წარმოადგენს ქრონოლოგიურ ისტორიას პირდაპირი მნიშვნელობით და აკადემიურ წყაროებთან ერთად შეიცავს მუზეუმის პერსონალის და მასთან დაკავშირებული სხვა პირების მოგონებებს.
გალერეები
მუზეუმში ორი შენობა მოქმედებს - მთავარი შენობა და გასაცნობი დარბაზი. 1979-2019 წლებში კოლექციის ნაწილი ინახებოდა ბლაითის სახლის საცავში, რომელიც არ წარმოადგენდა გალერეას, მაგრამ სთავაზობდა კოლექციის ტურებს. დღეს კოლექციის ეს ნაწილი გადატანილია კოლექციების ეროვნული ცენტრის მეცნიერების მუზეუმის განყოფილებაში.
სართული 0
მუზეუმში გამოფენების ქუჩის მთავარი შესასვლელიდან შემოსული სტუმრები ნულოვან სართულზე ხვდებიამ. აქ სამი გამოფენა იმყოფებს - ენერგიის დარბაზი, კოსმოსის შესწავლა და თანამედროვე მსოფლიოს შექმნა.
ენერგიის დარბაზში წარმოდგენილია ინდუსტრული რევოლუციის დროინდელი ორთქლის ძრავების კოლექცია და ჯეიმზ ვატტის სამუშაო ოთახის რეკრეაცია. კოსმოსის შესწავლის გალერეაში ინახება კოსმოსში მოგზაურობასთან დაკავშირებული ფაილები და ფოტოგრაფიები. თანამედროვე ცხოვრების შექმნის დარბაზში ინახება, სხვა ექსპონატებთან ერთად, მსოფლიოში უძველესი შემორჩენილი ორთქლმავალი ლოკომოტივი.
სართული 1-3
პირველი სართული მთლიანად უკავია სამედიცინო გალერეაა. გალერეა გაიხსნა 2019 წელს. მეორე სართული უკავია საათების გალერეას, რომელიც მსოფლიოში უძველესად ითვლება, "მეცნიერების ქალაქს" - ლონდონის განვითარების, მათემატიკის და კომუნიკაციის გალერეას. მესამე სართულზე ინტერაქტიული ლაბორატორიაა განთავსებული.
სქოლიო
კატეგორია:დიდი ბრიტანეთის მუზეუმები კატეგორია:ინგლისის მუზეუმები კატეგორია:ლონდონის მუზეუმები კატეგორია:მეცნიერების მუზეუმები კატეგორია:ტექნოლოგიური მუზეუმები
ბაშქიოი (ხოფის რაიონი)
ბაშქიოი (Başköy) — სოფელი ხოფის რაიონში, ართვინის პროვინცია, თურქეთი. სოფლის მოსახლეობა 2021 წლის მონაცემებით 175 ადამიანია.
სოფლის ძველი ისტორიული, ქართული სახელწოდებაა მხიგი.
სქოლიო
კატეგორია:ხოფის რაიონის სოფლები კატეგორია:ლაზური დასახლებები თურქეთში
ანდრეზი
ანდრეზი, ხევსურულ ზეპირსიტყვიერებაში — სამაგალითოდ შემონახული ამბავი ლაშქრობა-მესისხლეობის, გმირობისა და ლაჩრობის, თემის ან ბჭეების გადაწყვეტილებისა და სხვა შემთხვევათა შესახებ, ერთგვარი მორალურ-იურიდიული შეგონება. ამავე მნიშვნელობით იხმარებოდა ხევსურეთში „ანდაზა“, სვანეთში — „ჰარაკი“.
ალექსი კოსიგინი
thumb|170px|ალექსეი კოსიგინი ალექსეი კოსიგინი (Алексе́й Никола́евич Косы́гин; დ. 21 თებერვალი [ძვ. სტ. 8 თებერვალი], 1904, სანქტ-პეტერბურგი, რუსეთის იმპერია – გ. 18 დეკემბერი, 1980 , მოსკოვი, სსრკ) — საბჭოთა პოლიტიკოსი, საბჭოთა კავშირის მინისტრთა საბჭოს თავმჯდომარე 1964-1980 წლებში.
კატეგორია:სსრკ-ის მინისტრთა საბჭოს თავმჯდომარეები კატეგორია:დაბადებული 21 თებერვალი კატეგორია:დაბადებული 1904 კატეგორია:გარდაცვლილი 18 დეკემბერი კატეგორია:გარდაცვლილი 1980 კატეგორია:საკავშირო კპ-ის (ბ) XVIII ყრილობის დელეგატები
ანდრეზი
ლიტერატურა
კატეგორია:ქართული ფოლკლორი
ლანახა
ლანახა (Lanaja, Lanacha) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის მონეგროსის კომარკის შემადგენლობაში. ფართობი — 183,70 კმ². მოსახლეობა — 1163 კაცი (2020 წ.).
სქოლიო
კატეგორია:უესკის მუნიციპალიტეტები
მენი (დანია)
მენი (Møn) — კუნძული სამხრეთ-აღმოსავლეთ დანიაში, ბალტიის ზღვაში. წარმოადგენს დანიის ერთ-ერთ ყველაზე მიმზიდველ ტურისტულ ღირსშესანიშნაობას, თავის თეთრი კლიფებით, კოხტა პეიზაჟებით, ქვიშიანი პლაჟებითა და ძველ საბაზრო ქალაქ სტეგეთი.
მენის ფართობი 218 კმ²-ია, მოსახლეობა კი 2010 წლის მონაცემებით 9 909 ადამიანს შეადგენს.
რესურსები ინტერნეტში
კატეგორია:დანიის კუნძულები
კაცი ტალაჰასიდან
კაცი ტალაჰასიდან ― ამერიკული სატელევიზიო შოუს, დაკარგულების მესამე სეზონის მეცამეტე და საერთო ჯამში 62-ე ეპიზოდი. ეპიზოდის რეჟისორია ჯეკ ბენდერი, სცენარის ავტორები კი: დრიუ გოდარი და ჯეფ პინკნერი. ეპიზოდი პირველად 2007 წლის 14 მარტს აშშ-ში The American Broadcasting Company-ის ეთერში გაუშვეს. ფლეშბექებში ჯონ ლოკის (ტერი ო'ქუინი) ისტორიაა მოთხრობილი.
ტერი ო'ქუინმა ამ ეპიზოდით პრაიმტაიმის ემის 59-ე დაჯილდოებაზე დრამატულ ტელესერიალში საუკეთესო მეორეხარისხოვანი მამაკაცი მსახიობის ჯილდო დაიმსახურა.
სქოლიო
კატეგორია:დაკარგულების (სეზონი 3) ეპიზოდები
ჰებრიდის ზღვა
thumb|right|250px|[[შიდა ჰებრიის კუნძულები|შიდა და გარე ჰებრიდის კუნძულები.]]
ჰებრიდის ზღვა მდებარეობს ატლანტის ოკეანის ჩრდილოეთ ნაწილში, შოტლანდიის სანაპირო ზოლში. მოქცეულია შიდა (აღმოსავლეთით) და გარე ჰიბრიდის (დასავლეთით) კუნძულებს შორის. ჩრდილოეთით მდებარეობს მინჩის სრუტე.
ეგვიპტის ძველი სამეფო
მინი|[[ჯოსერის პირამიდა]] ეგვიპტის ძველი სამეფო — ეგვიპტის ისტორიის ყველაზე მნიშვნელოვანი პერიოდი, რომელიც მოიცავს ჩვენს ერამდე 2780–2280 წლებს და III-VI დინასტიების მმართველობის ხანას ემთხვევა. მას სხვანაირად პირამიდების ეპოქას უწოდებენ. ძველი სამეფო ფარაონის აბსოლუტური ძალაუფლების კულმინაციის ხანად ითვლება. ეს ეპოქა იწყება პირველი ეგვიპტური პირამიდის მფლობელი ფარაონის – ჯოსერის გამეფებიდან. მისი ხუროთმოძღვარი – იმჰოტეპი – ეგვიპტურ ტრადიციაში მოიხსენიება, როგორც ბრძენი, ხოლო გვიანი პერიოდის ეგვიპტელებმა იგი თავიანთი პანთეონის ერთ-ერთ ღვთაებად შერაცხეს.
ძველი ეგვიპტის მართვა
მინი|[[დიდი სფინქსი]] ძველი ეგვიპტის მატერიალური კეთილდღეობა ძირითადად სოფლის მეურნეობაზე იყო დამოკიდებული, ხოლო ეს უკანასკნელი–ერთიანი საირიგაციო სისტემის მწყობრ მუშაობაზე, რადგან მხოლოდ მისი საშუალებით შეიძლებოდა ნილოსის წყლის მიწოდება ყანებისა და საძოვრებისათვის ვარგისი მიწებისთვის. ძველი სამეფოს დროს დასრულდა ქვეყნის ადმინისტრაციულ ერთეულებად დაყოფა. თითოეულ ნომს ევალებოდა წესრიგში ჰქონოდა მის ტერიტორიაზე განლაგებული საირიგაციო ქსელის არხები და ყოველწლიურად ჩაებარებინა სამეფო ბეღლისათვის მარცვლეულის განსაზღვრული რაოდენობა. ადრეული დინასტიის პერიოდის ეგვიპტეში ყოველ ორ წელიწადში ერთხელ ფარაონი თვითონ ატარებდა მოსავლის ინსპექციას. ამ პროცედურას ხორის გაცილება ეწოდებოდა. III დინასტიიდან ხორის გაცილება უკვე ყოველწლიური გადასახადების აღწერად იქცა, რომელსაც ადგილზე ატარებდა სათანადო მოხელე ნომის მმართველის მეთვალყურეობით.
ძველი სამეფოს ეგვიპტეს არ ჰყავდა რეგულარული არმია და ფლოტი, მაგრამ სამხედრო ლაშქრობების დროს თითოეული ნომიდან იწვევდნენ მასზე შეწერილი მამაკაცების განსაზღვრულ რაოდენობას. ასევე გამოყოფილი იყო მოსახლეობის გარკვეული რაოდენობა მაღაროებში მუშაობისათვის და ნიჩბოსნებად ძირითადად ლიბანსა და ბიბლოსში ექსპედიციებისათვის, საიდანაც ეგვიპტელებს ჩამოჰქონდათ მათთვის ძვირფასი ხე, რომლის ნაკლებობა ეგვიპტეში იგრძნობოდა.
IV დინასტიის ეგვიპტე
მინი|[[ხეოფსი]] ძველი სამეფოს კულმინაციას IV დინასტია წარმოადგენს. ეგვიპტის პირამიდებიდან ყველაზე ცნობილი სამი დიდი პირამიდა სწორედ IV დინასტიის ფარაონების – ხეფრენის (ეგვ. ხაფრა), მიკერინის (მენკაურა), და ხეოფსის (ხუფუ) – მიერ არის აგებული. თავად ამ პიროვნებების შესახებ, მათი პირამიდების გარდა, თითქმის არაფერია ცნობილი. ამ დროის წარწერებიდან ირკვევა, რომ ეგვიპტე სისტემატურად ამუშავებს სინაის მაღაროებს, საიდანაც მოედინება სპილენძი და ფირუზი. წესრიგი სუფევს სამხრეთშიც, ნუბიაში, რომელიც აგრეთვე მრავალი ნედლეულის წყაროს წარმოადგენს.
V დინასტიის ეგვიპტე
V დინასტიის წარმოშობის შესახებ მოგვითხრობს ე. წ. ვესტკარის პაპირუსი, რომელიც შუა სამეფოს ხანით თარიღდება. აქ მოყვანილი ლეგენდის მიხედვით, ფარაონ ხეოფსს მისი დროის ყველაზე ცნობილმა ბრძენმა მოუთხრო, რომ მზის ღმერთის, რას ერთ-ერთი ქურუმის მეუღლე გააჩენს მზის ღვთაებისაგან სამ ტყუპს, რომელთაგან ერთ-ერთი ფარაონი გახდება. აღელვებულ ფარაონს ბრძენი დაამშვიდებს: „შენ წყნარად დაასრულებ მეფობას. შემდეგ ტახტზე ავა შენი შვილი, შემდეგ მისი შვილი, ხოლო შემდეგ მისი ტყუპისცალი“. სავარაუდოა, რომ IV–V დინასტიებს შორის დინასტიური ცვლილება უზურპაციის გზით არ მომხდარა.
V დინასტიის დროს ხდება რას კულტის აღზევება. V დინასტიის პირამიდები მცირდება ზომაში, მაგრამ ისინი აგებენ ობელისკის ფორმის საკულტო ნაგებობებს, რომლებსაც რას უძღვნიან – ტრადიცია, რომელიც ქრება შემდეგი დინასტიიდან. ამავე დინასტიიდან ფარაონის ტიტულატურაში ჩნდება „რას შვილი“. ამიერიდან ეგვიპტის ფარაონი ხდება „ხორი, რას შვილი“, ხოლო რა იმკვიდრებს ცენტრალურ ადგილს ეგვიპტის პანთეონში.
რელიგიური ცვლილებების გარდა, შეიმჩნევა ცვლილებები ყოვედღიურ ცხოვრებაშიც. V დინასტიიდან უმაღლესი თანამდებობები ხშირად უკავიათ არასამეფო წარმოშობის პირებსაც. თუ IV დინასტიის დროს უზენაესი ნების მატარებელი ფარაონი იყო, თანდათან ძალაუფლებას მოხელეების უმაღლესი ფენა იგდებს ხელში. ძველი თანამდებობები, რომლებიც არისტოკრატიას ეკავა, კარგავს საერო ხასიათს და ძირითადად რელიგიური ხასიათისა ხდება.
VI დინასტიის ეგვიპტე
მინი|[[იმჰოტეპი, ძველი პერიოდის ხუროთმოძღვარი. (ლუვრი)]] VI დინასტიის ბოლო ფარაონი იყო პეპი II, რომელიც ტახტზე 6 წლის ასაკში ავიდა და 94 წელიწადს იმეფა, მაგრამ ჩვენამდე მხოლოდ მისი მეფობის პირველი ნახევრის წარწერები შემოინახა. ალბათ, ეს შემთხვევითი არ არის. ფარაონის ძალაუფლება უკვე შერყეულია. განსაკუთრებით ძლიერი ოჯახები თავიანთ ნომებში პირველობასა და ბატონობას ჩემობენ. ამ პერიოდის მდგომარეობა კარგად არის აღწერილი ერთ-ერთი სამხრეთელი დიდგვაროვნის ანხტიფის სამარხის წარწერებში: ქვეყანაში დიდგვაროვანი ნომარქები ბატონობენ; ფარაონის მიწებზე მომუშავე გლეხებმა დაიტაცეს მიწების უმრავლესობა და აღარ უნდათ მორჩილება: ეტყობა, მწყობრიდან გამოვიდა საირიგაციო სისტემა, რადგან ქვეყანაში დაიწყო შიმშილი. მხოლოდ ზოგიერთი დიდი ტაძრის მეურნეობა ინარჩუნებს წესრიგს. თუმცა თავად ანხტიფი ჯერ კიდევ პატივისცემით იხსენიებს ფარაონს. პეპი II-ის შემდეგ ტორინოს პაპირუსი ასახელებს.
რამდენიმე ეფემერული ფარაონის სახელს, რომლებიც საოცარი სისწრაფით ცვლიდნენ ერთმანეთს. პეპი II-ს მეფობასთან ერთად მთავრდება ძველი სამეფოს ეპოქა, რომელმაც ხუთ საუკუნეს გასტანა. პეპი II-ის სიკვდილდან 5–6 წლის შემდეგ ქვეყანა დაიშალა ცალკეულ სამთავროებად.
რესურსები ინტერნეტში
კატეგორია:ძველი ეგვიპტის დინასტიები
მაზაგანი
მაზაგანი (Mazagão) — მუნიციპალიტეტი ბრაზილიაში, ამაპის შტატში. მიეკუთვნება ჩრდილოეთ ამაპის მეზორეგიონს.
2010 წლის მონაცემებით, მოსახლეობა 17 032 ადამიანს შეადგენდა. ფართობი 13.131 კმ²-ია. მოსახლეობის სიმჭიდროვე 1.3 კმ²-ზე.
რესურსები ინტერნეტში
კატეგორია:ამაპის შტატის მუნიციპალიტეტები
გოგა ხაჩიძე
გიორგი (გოგა) ხაჩიძე (დ. 9 თებერვალი, 1974, თბილისი) — ქართველი 	ბიოლოგი, პოლიტიკოსი. საქართველოს გარემოს დაცვისა და ბუნებრივი რესურსების მინისტრი 2008-2012 წლებში.
პოლიტიკური კარიერა
2002 წლის ნოემბერში იყო პოლიტიკური პარტია გაერთიანებული დემოკრატების ხაშურის ორგანიზაციის დამფუძნებელი და ხელმძღვანელი.
2003 წლის ნოემბრიდან 2004 წლის მარტამდე მუშაობდა ხაშურის რაიონის გამგებლის მოადგილედ. 2004 წლის მარტიდან ამავე წლის დეკემბრამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2004 წლის დეკემბრიდან 2005 წლის მარტამდე იყო საქართველოს პრეზიდენტის სახელმწიფო რწმუნებული მცხეთა-მთიანეთის მხარეში. 2005 წლის მარტიდან 2008 წლის ნოემბრამდე წლებში იყო საქართველოს პრეზიდენტის სახელმწიფო რწმუნებული სამცხე-ჯავახეთის მხარეში. 2008 წლის 1 ნოემბრიდან დაინიშნა საქართველოს გარემოს დაცვისა და ბუნებრივი რესურსების მინისტრად. ამ პოსტს იკავებდა 2012 წლის სექტემბრამდე. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი „ერთიანი ნაციონალური მოძრაობა — „მეტი სარგებელი ხალხს“.
2015 წლის 25 მაისს გოგა ხაჩიძემ, პალიკო კუბლაშვილთან, ზურაბ ჯაფარიძესთან და გოგი მელაძესთან ერთად ნაციონალური მოძრაობის რიგები დატოვა.
რესურსები ინტერნეტში
კატეგორია:დაბადებული 9 თებერვალი კატეგორია:დაბადებული 1974 კატეგორია:თბილისის სახელმწიფო უნივერსიტეტის კურსდამთავრებულები კატეგორია:საქართველოს VI მოწვევის პარლამენტის წევრები კატეგორია:საქართველოს VIII მოწვევის პარლამენტის წევრები კატეგორია:თბილისში დაბადებულები გოგა კატეგორია:საქართველოს გარემოს დაცვისა და ბუნებრივი რესურსების მინისტრები
(Meet) The Flintstones
"(Meet) The Flintstones" — ჯგუფ The B-52's-ის სიმღერა 1994 წლის ფილმ „ფლინტსტოუნების“ თანმხლები საუნდტრეკული ალბომიდან The Flintstones: Music From Bedrock. სინგლზე გამოცემული ეს კომპოზიცია მითითებულია, როგორც The B.C. 52's-ის სიმღერა.
სიმღერის მუსიკალურ ვიდეოში ჯგუფის წევრები ჩაცმულები არიან, როგორც სერიალ „ფლინტსტოუნები“ პერსონაჟები. ვიდეოში აგრეთვე გამოყენებულია კადრები 1994 წლის ფილმიდან.
რესურსები ინტერნეტში
კატეგორია:1994 წლის სიმღერები კატეგორია:The B-52's-ის სიმღერები
ბაშობა (ხოფის რაიონი)
ბაშობა (Başoba) — სოფელი ხოფის რაიონში, ართვინის პროვინცია, თურქეთი. სოფლის მოსახლეობა 2021 წლის მონაცემებით 482 ადამიანია.
სქოლიო
კატეგორია:ხოფის რაიონის სოფლები
ქვათესლა (გვარი)
ქვათესლა (Lithospermum) — მცენარეთა გვარი ლაშქარასებრთა ოჯახისა. ერთწლოვანი, ორწლოვანი და მრავალწლოვანი ბალახები და ნახევრად ბუჩქებია. ცნობილია 50-მდე, 60-მდე ან 80-მდე სახეობა. გავრცელებული არიან ჩრდილოეთ ნახევარსფეროს უდიდეს ნაწილში. საქართველოში გვხვდება კაკბის საკენკელა (L. officinale), მოთეთრო-მოყვითალო ფერის ყვავილების მქონე მრავალწლოვანი მცენარე, რომელიც ღია ადგილებსა და ბუჩქებს შორის იზრდება.
ზოგიერთი წყაროს მიხედვით, ქვათესლას გვარს ეკუთვნის ისეთი ცნობილი სახეობები, როგორიცაა საკუთრივ ქვათესლა — Buglossoides arvensis (როგორც Lithospermum arvense) და Aegonychon purpurocaeruleum (როგორც Lithospermum purpurocaeruleum).
სქოლიო
*
ფრანკლინ პირსი
ფრანკლინ პირსი (Franklin Pierce; დ. 23 ნოემბერი, 1804 ―  გ. 8 ოქტომბერი, 1869) ― ამერიკელი იურისტი და პოლიტიკოსი, აშშ-ის მე-14 პრეზიდენტი (1853-1857). დღემდე იგი ერთადერთი პრეზიდენტია ნიუ-ჰემფშირიდან. ის ასევე იყო პირველი მე-19 საუკუნეში დაბადებული პრეზიდენტი.
პირსი მშობლიურ შტატ ნიუ-ჰემფშირში ადვოკატად მუშაობდა. იგი მოღვაწეობდა ნიუ-ჰემფშირის საკანონმდებლო ორგანოში (1829-1833), აშშ-ის წარმომადგენელთა პალატასა (1833-1837) და სენატში (1837-1842). ამის შემდეგ ის მონაწილეობას იღებდა ამერიკა-მექსიკის ომში და გახდა ბრიგადის გენერალი. იგი 1852 წლის საპრეზიდენტო არჩევნებში მონაწილეობდა დემოკრატთა ნომინაციით და დაამარცხა ვიგების კანდიდატი უინფილდ სკოტი. პირსი იმ დროისთვის იყო აშშ-ის ყველაზე ახალგაზრდა პრეზიდენტი.
პრეზიდენტის რანგში მის მიერ მიღებული გადაწყვეტილებების გამო იგი მიიჩნევა ერთ-ერთ ყველაზე ცუდ პრეზიდენტად აშშ-ის ისტორიაში. ის იცავდა სამხრეთელ მონათმფლობელთა ინტერესებს, მისი პრეზიდენტობის დროს მიიღეს კანზას-ნებრასკის კანონი, გაუქმდა მისურის კომპრომისი, რამაც მონათმფლობელობის ექსპანსიის საკითხი დასავლეთით ისევ წინ წამოწია. ამ გადაწყვეტილებით მისი პოპულარობა ჩრდილოეთის შტატებში ძალიან დაეცა. საგარეო პოლიტიკაში იგი მონროს დოქტრინის მიმდევარი იყო. ის მტრულად იყო განწყობილი ესპანეთის და ცენტრალური ამერიკის მიმართ.
რესურსები ინტერნეტში
კატეგორია:აშშ-ის პრეზიდენტები კატეგორია:აშშ-ის სენატორები კატეგორია:აშშ-ის წარმომადგენელთა პალატის წევრები კატეგორია:დაბადებული 1804 კატეგორია:გარდაცვლილი 1869 კატეგორია:დაბადებული 23 ნოემბერი კატეგორია:გარდაცვლილი 8 ოქტომბერი
ლეშვნილის უღელტეხილი
ლეშვნილი — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის ქედის დასავლეთ ნაწილში, მწვერვალ უსქურსა და ლეშვნილს შორის. სიმაღლე 3061 მ. უღელტეხილის მიდამო აგებულია ქვედაიურული ფიქლებით. დაფარულია სუბალპური და ალპური მდელოებით. ლეშვნილი საცალფეხო გზით აკავშირებს მდინარე ცხენისწყლის ხეობას (ლენტეხის მუნიციპალიტეტი) მდინარე ენგურის ხეობასთან (მესტიის მუნიციპალიტეტი).
შნიცელი
მინი|შნიცელი შნიცელი (Schnitzel) — ცხიმში შემწვარი ხორცის თხელი ნაჭერი. როგორც წესი, ხორცს სპეციალური მოწყობილობით ათხელებენ. როგორც წესი, შნიცელს შეწვამდე სანელებლებით ფარავენ. ასეთი შნიცელი ყველაზე პოპულარულია და მზადდება ხბოს, ღორის, ქათმის, ცხვრის, საქონლისა და ინდაურის ხორცისაგან, მისი ვეგანური ვარიანტი ტექსტურირებული მცენარეული ცილებისაგან კეთდება. იგი გერმანულ-ავსტრიული ტრადიციული კერძია, თუმცა მისი სხვადასხვანაირი ვარიაცია გავრცელებულია საფრანგეთში, იაპონიაში, იტალიაში, მექსიკაში, ურუგვაიში, პარაგვაიში, არგენტინაში, ბრაზილიაში და აშშ-ში.
ეტიმოლოგია
გერმანული სიტყვა „შნიცელ“ (Schnitzel), წარმოსდგება ფუძიდან Sniz რაც ითარგმნება, როგორც „ნაჭერი“, რაც ბუნებრივია, რადგანაც შნიცელი სწორედ ხორცის ნაჭრისაგან მზადდება. რაც შეეხება ვენურ შნიცელს (Wiener Schnitzel), ეს ტერმინი პირველად 1845 წელს გამოიყენეს. მინი|236x236პქ|ვენური შნიცელი
ვენური შნიცელი
ვენური შნიცელი ყველაზე ცნობილი და პოპულარული ვენური კერძია, რომელიც მზადდება საქონლის ხორცისაგან და ტრადიციულად მიირთმევა ლიმონის ნაჭრის, კარტოფილის სალათის ან კარაქის გარნირით.
ავსტრიასა და გერმანიაში გეოგრაფიული ინდიკატორების გათვალისწინებით ვენური შნიცელი აუცილებლად საქონლის ხორცისაგან უნდა იყოს მომზადებული. როდესაც სხვა ხორცს იყენებენ, მას უკვე ვენური შნიცელი აღარ ჰქვია ეწოდება „ღორის/ინდაურის/ქათმის ვენური შნიცელი“ (Wiener Schnitzel vom Schwein/Pute/Huhn), ან „შნიცელი ვენურ სტილში“ (Schnitzel Viennese style).
უცხოური ვარიაციები
შნიცელი ერთობ პოპულარული კერძია მთელი მსოფლიოს მასშტაბით, თუმცა მას ყველა ერი თავისებურად ამზადებს, რის გამოც არსებობს მისი ათობით ვარიაცია. ერთ-ერთი ყველაზე ცნობილი ვარიაციაა ე.წ. „პარიზული შნიცელი“, რომელიც ფრანგებმა შექმნეს და ვენურის იდენტურია, თუმცა განსხვავება მხოლოდ იმაშია, რომ ფრანგები ხორცს სანელებლებით არ ფარავენ, არამედ კვერცხისა და ფქვილის ნაზავში ავლებენ და ისე წვავენ. შნიცელის კიდევ ერთ ფრანგულ-ესპანურ ვარიაციას წარმოადგენს კერძი ესკალოპე.
შნიცელის ვარიაციები პოპულარულია ავსტრალიაშიც, სადაც მას „შნიტის“, ან „შნიტერს“ უწოდებენ. განსხვავება ისაა, რომ ავსტრალიელები შნიცელს უფრო ხშირად ცხვრის ხორცისაგან აკეთებენ და არა საქონლისგან, ამასთან მათ შნიცელი ბეკონის ტიპისაა. იგივე შეიძლება ითქვას ბრაზილიურ შნიცელზეც. ვინაიდან ბრაზილიაში ღორისა და საქონლის ხორცს იშვიათად იყენებენ, შნიცელს ცხვრის ხორცისაგან ამზადებენ და იგი უფრო მილანეზეს სტილშია ხოლმე მომზადებული. მათგან განსხვავებით ბულგარელები ტრადიციულად, საქონლის ხორცით აკეთებენ შნიცელებს, თუმცა ისინი შავ წიწაკასა და მარილს უმატებენ.
აღსანიშნავია კანადაც, სადაც შნიცელს კატლეტის ფორმა მისცეს და როგორც წესი მიირთმევენ პომიდვრის სოუსთან ან მოცარელასთან ერთად, სენდვიჩის სახით. კოლუმბიაში კი, ვალიე-დელ-კაუკას დეპარტამენტში რეგიონალურ ტრადიციულ კერძად ითვლება შნიცელით ინსპირირებული ჩულეტა, რომელიც უმეტესად ღორის ხორცით მზადდება, დაფარულია ფქვილით და გამოირჩევა იმით, რომ არის მაგრად შემწვარი. შნიცელს ასევე ღორის ხორცით ამზადებენ ჩეხებიც, რომლებმაც შეინარჩუნეს მისი მომზადების ტრადიციული ტექნიკა, თუმცა გარნირად დაუმატეს შემწვარი ყველი, ტარტარის სოუსი და მოხარშული კარტოფილი.
დანიაში ორი სახის შნიცელს ვხვდებით. როდესაც მას ღორის ხორცისაგან ამზადებენ skinkeschnitzel-ს უწოდებენ, ხოლო როცა საქონლის ხორცი გამოიყენება, მაშინ ჩვეულებრივ, ვენურ შნიცელს. როგორც წესი დანიაში შნიცელს შემწვარ კარტოფილთან, მსხალთან და ანჩოუსის ნაჭრებთან ერთად მიირთევენ. ასეთივე წესით მიირთმევენ შვედებიც. აღსანიშნავია ფინეთიც, სადაც შნიცელის რვა სახეობა შექმნეს. საინტერესოა ის ფაქტიც, რომ სერბეთში თავად შნიცელი არაა პოპულარული და ამ ტერმინს უბრალოდ კატლეტის აღსანიშნავად იყენებენ.
პოლონეთში შნიცელს ძირითადად ქათმის ხორცისაგან ამზადებენ, პორტუგალიაში კი როგორც ქათმის, ისე ინდაურის, ცხვრის, ღორისა და საქონლის ხორცისაგან. პორტუგალიელები შნიცელს შავი წიწაკით, ნივრითა და ლიმონის წვენით აზავებენ და მიირთმევენ როგორც ტრადიციული, ისე სენდვიჩის სახით. რაც შეეხება ესპანურ შნიცელს, იგივე ესკალოპეს, იგი საქონლის ან ღორის ხორცისაგან მომზადებული შაშხია, რომელიც ყველთან ან ომლეტთან ერთად იჭმევა. შნიცელი ასევე შაშხის სახისაა და ყველთან ერთად მიირთმევენ შვეიცარიაში.
გერმანულის იდენტურია თურქული შნიცელი. განსხვავება ისაა, რომ თურქები ქათმის ხორცს იყენებენ და მდნარ ყველთან ერთად მიირთმევენ. ასევე შნიცელის ვარიაციაა რუსული ოტბივნაია, რომელიც შეისაძლებელია მომზადდეს როგორც საქონლის, ისე ღორის, ცხვრისა და ქათმის ხორცისაგან.
ლიტერატურა
კატეგორია:ავსტრიული სამზარეულო კატეგორია:გერმანული სამზარეულო კატეგორია:ხორცის კერძები
პენიალბა
სქოლიო
კატეგორია:უესკის მუნიციპალიტეტები
მიკა (მომღერალი)
მაიკლ ჰოლბრუკ პენიმენი (Michael Holbrook Penniman; დ. 18 აგვისტო, 1983), ფსევდონიმით მიკა — ლიბანური წარმოშობის ბრიტანელი მომღერალი და კომპოზიტორი.
როდესაც დაამთავრა მისი პირველი EP-ის ჩაწერა „Dodgy Holiday“, მან გამოუშვა თავისი პირველი სრულმეტრაჟიანი სტუდიური ალბომი, Life in Cartoon Motion 2007 წელს. გაიყიდა 5,6 მილიონი ასლი მსოფლიოს მასშტაბით. ეს დაეხმარა მიკას გამარჯვებულიყო Brit Awards-ის ნომინაციაში — Best British Breakthrough act და ნომინირებულიყო გრემის დაჯილდოებაზე. 2006 ზელს მიკამ წამოიწყო მისი პირველი ტურნე Dodgy Holiday. ორი წლის შემდეგ გამოუშვა მეორე EP „Songs For Sorrow“ რომლის შეზღუდული გამოცემა გაიყიდა მსოფლიოს მასშატაბით. 2009 წელს გამოუშვა მეორე სტუდიური ალბომი The Boy Who Knew Too Much. ტურნეს დამთავრების შემდეგ ჩაწერა მისი მესამე ალბომი The Origin of Love. ალბომი გამოიცა 2012 წლის 16 სექტემბერს ბრიტანეთში კი 8 ოქტომბერს.
ადრეული წლები
მიკა დაიბადა ბეირუთში, სირიელი-ლიბანელი დედისა და ამერიკელი მამის ოჯახში, მესამე შვილი ხუთშვილიანი ოჯახიდან. როდესაც იგი იყო ერთი წლის ოჯახი იძულებული გახდა გადასულიყო პარიზში ომისგან განადგურებული ლიბანიდან. მისი პირველი საფორტეპიანო ნაწარმოები რომელიც შეასრულა იყო „Les Champs-Élysées“. როდესაც იყო 7 წლის დაწერა პირველი სიმღერა და პიანინოს საშინელ ხმებს „Angry“ დაარქვა. როდესაც იაყო 9 წლის ასაკში ოჯახი გადავიდა ლონდონში. იქ ის სწავლობდა ლიცეუმში the Lycée Français Charles de Gaulle, სადაც იგი იტანდა მძიმე ჩაგვრას. მიკას ასევე ჰქონდა პრობლემები დისლექსიასთან დაკავშირებით, ამიტომ 12 წლის ასაკში მას დედა ასწავლიდა სახლში დაახლოებით ექვსი თვის მანძილზე. ამის შემდეგ ის გადავიდა წმინდა ფილიპის სკოლაში, კენსინგტონში სადაც ის იყო სოლისტი, წმინდა ფილიპის გუნდში. მოგვიანებით გადავიდა ვესტმინსტერის სკოლაში და საბოლოოდ მუსიკის სამეფო კოლეჯში. რომელიც შემდგომში დატოვა რადგან მისი პირველი სტუდიური ალბომი ჩაეწერა. მას ასევე ოდნავ აქვს საკუთარი სახელი შეცვლილი. სახელი Mica — მან ასო „c“ ჩაანაცვლა „k“-თი, რადგან ხალხს ძალიან ხშირად ეშლებოდა ეს.
მიკა მოდის შვიდკაციანი ოჯაიდან (5 შვილი და მშობლები). მას ჰყავს ერთი უმცროსი ძმა და უმცროსი და ორ უფროს დასთან ერთად. მისმა დამ იასმინმა რომელიც არის მხატვარი, შექმნა ილუსტრაციები მისი პირველი ორი ალბომისათვის. მიკას შეუძლია საუბარი ფრანგულად, იტალიურად, ესპანურად და პორტუგალიურად. 2009 წელს ერთ-ერთ ინტერვიუში თქვა, რომ იგი 9 წლის მანძილზე სწავლობდა ჩინურს მაგრამ არც ისე კარგად იცის. მას ასევე მეტ-ნაკლებად შეუძლია არაბულად ლაპარაკი ლიბანულ დიალექტზე, დედამისის მშობლიურ ენაზე.
როგორც ბავშვი მიკა მომზადებული იყო ალა არდაკოვის მიერ რომელიც იყო რუსი აპროფესიონალი საოპერო მომღერალი. მიკა შემდეგ სწავლობდა ლონდონისსამეფო მუსიკალურ კოლეჯში. მისი სადებიუტო გამოჩენა რადიოში იყო 2006 წლის სექტემბერში. მიკას ვოკალური დიაპაზონი შედგება ხუთი ოქტავისგან.
შემოქმედება
მინი|284x284პქ მიკას პირველი სინგლი „Relax, Take It Easy“ (2006) პირველად ბიბისის რადიოში გავიდა დიდ ბრიტანეთში. Dodgy Holiday EP იყო ხელმისაწვდომი გადმოსაწერად. სიმღერა „Billy Brown“ შესაძლებელი იყო გადმოეწერათ უფასოდ კვირის განმავლობაში iTunes Store-დან. სინგლი 'Overrated' რომელიც 2004 წელს ჩაიწერა გავრცელდა არაოფიციალურად ონლაინ რეჟიმში.
2007 წლის იანვარში გამოკითხვით მიკა იყო „BBC News website’s Sound of 2007“-ის საუკეთესო ადგილზე. მისი სინგლი „Grace Kelly“ გამოშვებულ იქნა უნივერსალ რექორდსის მიერ 8 იანვარს, 2007. სიმღერამ მიაღწია პირველ ადგილს დიდ ბრიტანეთში 2007 წლის 21 იანვარს.
მიკას სადებიუტო ალბომი Life in Cartoon Motion გამოვიდა 5 თებერვალს,2007 წელს და მოაიტანა შედარებები ცნობილ მომღერალებთან როგორიცაა ფრედი მერკური, რობი უილიამსი, ელტონ ჯონი და დევიდ ბოუი. „Grace Kelly“-ში მიკა მოიხსენიებს ფრედი მერკურს ტექსტში:" I try to be like Grace Kelly/But all her looks were too sad/So I try a little Freddie/I’ve gone identity mad."
ლამარა ბაღათურია
ლამარა ბაღათურია (დ. 7 ნოემბერი, 1936, სენაკი) — ქართველი ექიმი, მეცნიერი.
1962–1969 წლებში იყო გარდაბნის რაიონის ნევროპათოლოგი. 1969–1971 წლებში კლინიკური ორდინატურის კურსი გაიარა საკავშირო სამედიცინო აკადემიის მოსკოვის ნევროლოგიის ინსტიტუტში. 1971 წლიდან იყო საქართველოს ჯანდაცვის სამინისტროს კლინიკური და ექსპერიმენტული სამეცნიერო კვლევითი ინსტიტუტის ექიმი–ნერვოპათოლოგი. ავტორია 34 სამეცნიერო ნაშრომის, რომლებიც ეხება ახალგაზრდა ასაკის ავადმყოფთა გულის ქრონიკული იშემიური დაავადებების დროს ჩატარებული რეონცელოგრაფიულ და ელექტროენცეფალოგრაფიულ გამოკვლევებს.
1990 წელს დაიცვა საკანდიდატო დისერტაციის თემა — „თავის ტვინის სისხლით მომარაგების უკმარისობის ნაადრევი გამოვლინება გულის იშემიური დაავადების ქრონიკული ფორმების მქონე ახალგაზრდა ავადმყოფებში.“
რესურსები ინტერნეტში
კატეგორია:დაბადებული 7 ნოემბერი კატეგორია:დაბადებული 1936 კატეგორია:ქართველი ექიმები
ალექსანდრე II (იმერეთის მეფე)
ალექსანდრე II (გ. 1510), იმერეთის მეფე (1484-1510). ბაგრატ VI-ის ძე. მამის გარდაცვალების (1478) შემდეგ მან ვერ შეძლო იმერეთში გამეფება ოპოზიციურად განწყობილი მთავრების (შარვაშიძე, დადიანი, გურიელი, გელოვანი) წინააღმდეგობის გამო. ამით ისარგებლა ქართლის მეფემ კონსტანტინე II-მ (1479-1505) და ხელთ იგდო იმერეთის ტახტი. 1484 წელს ალექსანდრე II-მ შეძლო მცირე ხნით დაუფლებოდა მამისეულ ტახტს, მაგრამ ქართლის მეფე ლიხთ-იმერეთს არ თმობდა. მხოლოდ 1488 წელს სძლია ალექსანდრე II-მ საბოლოოდ კონსტანტინეს და დადიან-გურიელიც შემოირიგა, შემდეგ კი თვითონ დაიწყო ბრძოლა ქართლის შემოსაერთებლად. 1509 წელს აიღო გორი და ჩრდილოეთ-დასავლეთ ქართლში გაბატონდა. მაგრამ ქართლ-იმერეთის გაერთიანების გეგმა განუხორციელებელი დარჩა. ოსმალთა შემოსევამ აიძულა იგი ქართლისათვის თავი მიენებებინა. თურქებთან დაპირისპირებიდან მალევე მეფე დასნეულდა და გარდაიცვალა. მის შემდეგ იმერეთის ტახტზე მისი 15 წლის ვაჟი, ბაგრატ III ავიდა.
ლიტერატურა
კატეგორია:იმერეთის მეფეები კატეგორია:გარდაცვლილი 1510 კატეგორია:იმერეთის სამეფოს ბაგრატიონები
ჩინეთის კომუნისტური პარტია
პარტიის საბოლოო მიზანი — კომუნისტური საზოგადოებრივი წესწყობილების განხორციელება. ჩინეთის კომუნისტური პარტია თავის საქმიანობაში ხელმძღვანელობს მარქსიზმ-ლენინიზმისა და მაო ძედუნის იდეებით, დენ სიაოპინის და ძიან ძემინის თეორიებით.
ჩინეთის კომუნისტურ პარტიას გააჩნია ოფიციალური (შიდაპარტიული არჩევნების შედეგად არჩეული) და არაოფიციალური (უმაღლესი პარტიული ორგანიზაციების მიერ დანიშნული) ორგანიზაციები ჩინეთის ხელისუფლების ყველა იერარქიაში და საზოგადოების სხვადასხვა სფეროში.
ისტორია
ჩკპ-ს პირველი ყრილობა გაიმართა არალეგალურად 1921 წლის ივლისის დასაწყისში შანხაიში. მან გამოაცხადა პარტიის საბოლოო მიზანი - ჩინეთში სოციალიზმის მშენებლობა. პარტია «მცირე ჯგუფისგან», რომელშიც შედიოდა მემარცხენე ინტელიგენციის წარმომადგენლები გადაიქცა მსოფლიოში ყველაზე დიდ პოლიტიკურ პარტიად. იმ დროიდან ორგანიზებული იქნა პარტიის 17 ყრილობა. პარტიის ბოლო ყრილობა ჩატარდა 2007 წლის ოქტომბერში.
პარტიის ისტორია იყოფა შემდეგ პერიოდებად:
პარტიის ცენტრალური ორგანოები
thumb|right|ჩინეთის კომუნისტური პარტიის დროშა კულტურული რევოლუციის დროს პარტიის ყველა ცენტრალური ორგანოები დგაუქმებული ან რეორგანიზებული იქნა. მაო ძედუნის სიკვდილის შემდეგ დენ სიაოპინმა აღადგინა პარტიის ყველა ორგანო და ყველა სახელმწიფო ორგანო დააბრუნა პარტიის კონტროლ ქვეშ.
ჩკპ-ს ქარტიის თანახმად პარტიის უმაღლესი ორგანოა ჩინეთის კომუნისტური პარტიის ეროვნული ყრილობა, რომელსაც იწვევენ ხუთ წელიწადში ერთხელ მაინც. პარტიის სხვა ორგანოები არის:
სხვა პარტიული ორგანოები:
ყოველ ხუთ წელიწადში ჩკპ-ს ცენტრალური კომიტეტი იწვევს პარტიის ეროვნული ყრილობას. ბოლო ყრილობა მოწვეული იქნა 2007 წლის ოქტომბერში, ხოლო შემდეგი მოწვეული იქნება 2012 წელს. ფორმალურად ყრილობას აქვს ორი ფუნქცია: პარტიის წესდებაში ცვლილებების და შესწორებების შეტანის დამტკიცება და ცენტრალური კომიტეტის არჩევა. თავის მხრივ ცენტრალური კომიტეტი ირჩევს პოლიტბიუროს.
ჩკპ-ს ცენტრალური კომიტეტის პოლიტბიურო არის პარტიის ცენტრალური ორგანო. პოლიტბიუროს წევრებს ირჩევენ პარტიის ყრილობის დროს. პოლიტბიუროს წევრების რაოდენობა არ არის მუდმივი, თუმცა ბოლო წლების განმავლობაში შეინიშნება წევრთა ზრდის ტენდენცია. ჩკპ-ს გარდა ჩინეთში არსებობს ორი ძირითადი საკვანძო პოლიტიკური ძალა — ჩინეთის სახალხო რესპუბლიკის სახელმწიფო საბჭო და ჩინეთის სახალხო-განმანთავისუფებელი არმია.
პარტიის წევრები
თავისი გზის დასაწყისში პარტია იყო ძალიან პატარა. მხოლოდ 12 დელეგატი იღებდა მონაწილეობას 1921 წლის პირველ ყრილობაში, ხოლო 1922 წელს მეორე ყრილობის დროს წევრთა რაოდენობა გაიზარდა 192-მდე, 1927 წელს პარტია შედგებოდა 58 000 წევრისგან, 1945 წელს 1,21 მილ. წევრისგან, 2005 წელს პარტიის წევრთა რაოდენობა გაიზარდა 70 მილიონამდე, 2014 წლის მონაცემებით კი პარტიის რიგებში 86.7 მილიონი ადამიანი ირიცხება.
პარტიის ხელმძღვანელობა
დღესდღეობით ჩინეთის კომუნისტური პარტიის მუდმივმოქმედი კომიტეტის პოლიტბიურო წევრები არიან:
პარტიის უმაღლესი ხელმძღვანელები 1921 წლიდან
1921 - 1943 ჩინეთის კომუნისტური პარტიის მეთაურობდა გენერალური მდივანი:
ჩკპ ცკ-ს პოლიტბიუროს თავმჯდომარე
თანამდებობა არსებობდა 1943—1956 წლებში.
ჩკპ ცკ-ს სამდივნოს თავმჯდომარე
თანამდებობა არსებობდა 1943—1956 წლებში.
ჩკპ ცკ-ს თავმჯდომარე
თანამდებობა არსებობდა 1945—1982 წლებში.
ჩკპ ცკ-ს გენერალური მდივანი
თანამდებობა არსებობდა 1956—1966 წლებში და აღადგინეს 1980 წელს.
იხილეთ აგრეთვე
ჩინეთის კომუნისტური პარტიის ცენტრალური კომიტეტის გენერალური მდივანი
ვიტორია-დუ-ჟარი
ვიტორია-დუ-ჟარი (Vitória do Jari) — მუნიციპალიტეტი ბრაზილიაში, ამაპის შტატში. მიეკუთვნება ჩრდილოეთ ამაპის მეზორეგიონს.
2010 წლის მონაცემებით, მოსახლეობა 12 445 ადამიანს შეადგენდა. ფართობი 2 482.602 კმ²-ია. მოსახლეობის სიმჭიდროვე 5.01 კმ²-ზე.
რესურსები ინტერნეტში
კატეგორია:ამაპის შტატის მუნიციპალიტეტები
BR-101
BR-101 ან Translitorânea — ბრაზილიის ფედერალური გზატკეცილი. იწყება ქალაქ ტორუსიდან და სრულდება სან-ხოსე-დუ-ნორტში. კვეთს ბრაზილიის შემდეგ 12 შტატს ჩრდილოეთიდან სამხრეთისაკენ: რიუ-გრანდი-დუ-ნორტი, პარაიბა, პერნამბუკუ, ალაგოასი, სერჟიპი, ბაია, ესპირიტუ-სანტუ, რიო-დე-ჟანეირო, სან-პაულუ, პარანა, სანტა-კატარინა და რიუ-გრანდი-დუ-სული. გასდევს თითქმის მთელს ბრაზილიის აღმოსავლეთ სანაპიროს.
იგი წარმოადგენს ბრაზილიის უმთავრეს გზატკეცილს. BR-101 კურიტიბასა და ფლორიანოპოლისს შორის, 312 კლომეტრის მანძილზე მთლიანად გაორებულია. ასევე იგეგმება გზის გაორება რიო-დე-ჟანეიროსა და ესპირიტუ-სანტუს შორის.
კატეგორია:ბრაზილიის გზები
ალექსანდრე ბაჩიაშვილი
ალექსანდრე ბაჩიაშვილი (დ. 28 ივლისი, 1949, თელავი) — ქართველი ექიმი, მეცნიერი.
1973 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, 2005 წელს თბილისის სახელმწიფო უნივერსიტეტის სოხუმის ფილიალის სამართალმცოდნეობის ფაკულტეტი.
1978-1991 წლებში იყო მოსკოვის საკავშირო ონკოლოგიის სამეცნიერო ცენტრის მუცლის ქირურგიის განყოფილების უმცროსი, უფროსი და წამყვანი მეცნიერ-თანამშრომელი. 1992-2006 წლებში თბილისის სამედიცინო აკადემიის I ქირურგიის კათედრის პროფესორი. 1994-1998 წლებში რესპუბლიკის მთავარი ქირურგი. 1995-2006 წლებში სამედიცინო აკადემიის კლინიკის დირექტორი. არის 55 სამეცნიერო ნაშრომის, ერთი გამოგონების და ორი სასარგებლო მოდელის ავტორი.
1989 წელს დაიცვა სადოქტორო დისერტაციის თემა — „არაორგანული სიმსივნეების კომპლექსური დიაგნოსტიკა და მკურნალობა.“
რესურსები ინტერნეტში
კატეგორია:დაბადებული 28 ივლისი კატეგორია:დაბადებული 1949 კატეგორია:ქართველი ექიმები
რებეკა (ფილმი)
რებეკა Rebecca — 1940 წლის ამერიკული დრამატული შავ-თეთრი ფილმი. გადაღებულია რეჟისორ ალფრედ ჰიჩკოკის მიერ. „რებეკა“ მისი პირველი ამერიკული ფილმი იყო. მთავარ როლებს ასრულებდნენ ლორენს ოლივიე და ჯოან ფონტეინი
ჯილდოები
ფილმი წარდგენილი იყო ოსკარის 6 ნომინაციაზე და მოიპოვა ორი: ოსკარი საუკეთესო სურათისთვის და ოსკარი საუკეთესო ოპერატურისთვის
რესურსები ინტერნეტში
კატეგორია:1940 წლის ფილმები კატეგორია:შავ-თეთრი ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:ალფრედ ჰიჩკოკის ფილმები კატეგორია:United Artists-ის ფილმები კატეგორია:აშშ-ის ფილმების ეროვნული რეესტრის ფილმები
ალპური ხარაბუზა
ალპური ხარაბუზა (Rosalia alpina) — მწერი ხარაბუზების ოჯახისა. წარმოადგენს რელიქტური როზალიის ერთადერთ სახეობას ევროპაში. სიგრძე 15-38 მმ. შავი, ღია ნაცრისფერი ან მოცისფრო ფერისაა. ულვაშები და ფეხები ჩვეულებრივ შეფერილია მოცისფრო ფერის ბალნით. ხოჭოები და მათი მატლები ბინადრობენ ფართოფოთლოვან ტყეებში, ძირითადად წიფლნარებში. გვხვდება ზღვის დონიდან 1500 მ-მდე. რაოდენობა მცირდება, რაც გამოწვეულია ბუნებრივი ჰაბიტატის (ტყეების) დეგრადაციით. მატლები ვითარდებიან მკვდარ ხეებში და მორებში. ვრცელდება ჩრდილოეთ აფრიკიდან, მოიცავს მთელი ევროპის ტერიტორიას, დასავლეთით შორეულ აღმოსავლეთამდე, ხოლო სამხრეთით ახლო აღმოსავლეთამდე. რეგისტრირებულია თურქეთში, ლიბანში, სომხეთში, აზერბაიჯანში, უკრაინაში, მოლდოვაში, ბელარუსში, რუსეთში. ნიშანდობლივია ალპებისათვის.
ალპური ხარაბუზა გვხვდება საქართველოშიც. იშვიათი სახეობაა, ამიტომ შეტანილია საქართველოს წითელ წიგნში.
სქოლიო
კატეგორია:ხოჭოები
ლურჯფეხა
ლურჯფეხა — ლეპისტას გვარის სოკო ტრიქოლომასებრთა ოჯახისა. გავრცელებულია ევროპის მთელ კონტინენტზე.
სოკო პირველად აღწერა შვედმა მიკოლოგმა ელიას მაგნუს ფრისმა 1818 წელს როგორც Agaricus personatus. მიმდინარე ბინომინალური სახელწოდება მიანიჭა ბრიტანელმა მიკოლოგმა და ბოტანიკოსმა მორდეკაი კუბიტ კუკმა 1871 წელს.
სამეცნიერო სინონიმები:
აღწერა
საკმაოდ დიდი ზომის სოკოა. ქუდის დიამეტრი — 6-15 (20—25-მდე) სმ, ხორციანია, ბალიშისებრი, ბრტყლად ამოზნექილი, გლუვი. ქუდის ფერი — მოყვითალო, კრემისფერი ან ღია ყავისფერი, იისფერი ელფერით. კიდეები შეკეცილი, ზრდასთან ერთად სწორდება.
რბილობი — მკვრივი, ნაცრისფერ-იისფერი, ზოგჯერ — ნაცრისფერი, ნაცრისფერ-ყავისფერი, თეთრი. ხილის სუნითა და სასიამოვნო მოტკბო გემოთი.
ჰიმენოფორი — ფირფიტებიანი, ხშირი, განიერი, ფეხთან შეზრდილი კბილისებურად. ღია ყვითელი ან კრემისფერი შეფერილობის.
ფეხის სიგრძე — 10 სმ, სისქე — 2-3 სმ, მკრივი, ცილინდრული, ძირისკენ ოდნავ გამსხვილებული (იშვიათ შემთხვევაში გურზისებრი), გლუვი, სიგრძივ-ბოჭკოვანი. ნორჩობაში ზედაპირი დაფარულია ფანტელებით (საბურველის ნარჩენები). ფეხის ფერი — მონაცრისფრო-იისფერი, ზოგჯერ მოცისფრო. საყელოს გარეშე.
სპორების ფხვნილი — მკრთალ-ვარდისფერი. სპორები — 6-8×4-5 მკმ, ელიფსისებრი, მცირედ ხორკლებიანი, მოვარდისფრო.
გავრცელება და ეკოლოგია
გავრცელებულია ევროპის მთელ კონტინენტზე. არსებობს ცნობები, რომ სოკო აღმოჩენილია ჩრდილოეთ ამერიკაში, კერძოდ აშშ-ში, კალიფორნიის შტატში.
იისფერასგან განსხვავებით, ლურჯფეხა იზრდება არა ტყეებში, არამედ მდელოებზე, საძოვრებზე, პარკებში, ველობებსა და ტყის პირებში, როგორც წესი ჯგუფებად. ზოგჯერ ქმნის „ქაჯის წრეს“.
სეზონი — ზაფხულიდან ზამთრის დასაწყისამდე.
კვებითი ღირებულება
კარგი ხარისხის პირობითად საჭმელი სოკოა, თუმცა ზოგიერთი ადამიანის შემთხვევაში შესაძლოა ალერგიული რეაქცია გამოიწვიოს. მოხმარებამდე საჭიროა მისი თერმულად დამუშავება (უნდა მოიხარშოს 10-20 წუთის განმავლობაში), რათა თავიდან იქნას აცილებული საჭმლის მომნელებელი სისტემის მოშლა. განსაკუთრებით ფასობს შემწვარი სახით ძმარში ან ცხიმში დაკონსერვებული. აგრეთვე იყენებენ სოუზებსა და სალათებში. ზოგიერთი სახელმძღვანელო ახალბედა მესოკოვეებს ურჩევს თავი შეიკავონ მისი შეგროვებისაგან, რადგანაც იგი მეტად წააგავს აბლაბუდიანი სოკოების გვარის ბევრ შხამიან წარმომადგენელს.
სქოლიო
კატეგორია:საჭმელი სოკოები კატეგორია:ლეპისტა
ბრიგანტები
ბრიგანტები (Brigantes) — ტომი ბრიტანეთის ტერიტორიაზე, კელტური ტომის წარმომადგენლები, რომლებიც წინარომაულ ხანებში აკონტროლებდნენ ჩრდილოეთ ინგლისის უდიდეს ნაწილს და ასევე მიდლენდსის მნიშვნელოვან ნაწილსაც. მათი სამეფო ცნობილი იყო როგორც Brigantia, მოგვიანებით როგორც იორკშირი. Brigantes ერთადერთი კელტური ტომი იყო, რომელიც დასახლდა როგორც ინგლისში ასევე ირლანდიაშიც, უკანასკნელად კი მათ შეეძლოთ ეცხოვრად უექსფორდის, კილკენის, და უოთერფორდის გარშემო.
ინგლისში, ტერიტორია, რომელზეც ბინადრობდნენ ბრიგანტები ესაზღვრებოდა სხვა კელტურ ტომებს: Carvetii (რომლებთანაც, შესაძლოა კავშირი ჰქონდათ) ჩრდილო–დასავლეთით, Parisii აღმოსავლეთით, Corieltauvi და Cornovii, სამხრეთით.
ეტიმოლოგია
სახელწოდება ბრიგანტები (Βρίγαντες) ქალღმერთ ბრიგანტიას უკავშირდება, რაც ნიშნავს როგორც "მაღლად, აწეულად" და გაურკვეველია, უწოდეს თუ არა დასახლებას  Brigantium–ის სახელის მიხედვით როგორც "მაღლები" მეტაფორული გაგებით თავადაზნაურობა, ან სიტყვასიტყვით როგორც "მთიელები", ანუ ხალხი ფიზიკურად ძლიერი და ამაღლებული.
რეუსურსები ინტერნეტში
კატეგორია:ძველი ბრიტანული კუნძულების ხალხები
ნუმანსია (საფეხბურთო კლუბი)
„მირანდესი“ (Club Deportivo Numancia de Soria) — ესპანური საფეხბურთო კლუბი. დაარსდა 1945 წელს, კასტილია და ლეონის ავტონომიური გაერთიანების ქალაქ სორიაში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ლოს პახარიტოსზე, რომელიც 9000 მაყურებელს იტევს.
ისტორია
„ნუმანსიამ“ ესპანეთში სახელი გაითქვა 1995-96 წლების სეზონში, თამაშობდა დონით მესამე ჩემპიონატში და შეძლო 3 უმაღლესი დივიზიონის კლუბის დამარცხება („რეალ სოსიედადი“, „რასინგი, „სპორტინგი“ ხიხონი). 1/4 ფინალში კი დამარცხდა „ბარსელონასთან“, პირველი მატჩი ფრედ დასრულდა, ხოლო მეორე მატჩის დასაწყისში „ნუმანსია“ ლიდერობდა.
2008 წლის 2 ნოემბერს, ხიხონის „სპორტინგთან“ 1-3 დამარცხების შემდეგ, „ნუმანსიამ“ დააგროვა 200 გაშვებული გოლი პრიმერა დივიზიონის 3 სეზონზე ცოტა მეტში (1999-00, 2000-01, 2004-05 და 2008-09-ის ნაწილი). 2008-09 წლების სეზონში დაქვეითდა სეგუნდა დივიზიონში, მიუხედავად იმისა, რომ სეზონი დაიწყო სენსაციური გამარჯვებით „ბარსელონის“ წინააღმდეგ, ანგარიშით 1-0.
სქოლიო
კატეგორია:ესპანეთის საფეხბურთო კლუბები კატეგორია:ნუმანსია (საფეხბურთო კლუბი)
ჩამლი (ხოფის რაიონი)
სოფლის ძველი ისტორიული, ქართული სახელწოდებაა პერონიტი.
სქოლიო
კატეგორია:ხოფის რაიონის სოფლები კატეგორია:ლაზური დასახლებები თურქეთში
სამსე
სამსე (Samsø) — დანიის კუნძული კატეგატის სრუტეში, იუტლანდიის ნახევარკუნძულიდან 15 კმ-ის მოშორებით. ადმინისტრაციულად მიეკუთვნება სამსეს მუნიციპალიტეტს. ამ გაერთიანების ფართობი 114 კმ²-ია, მოსახლეობა კი 4 300 ადამიანს შეადგენს. ცენტრალური მდებარეობის გამო, ჯერ კიდევ ვიკინგების ხანაში სამსეს დიდი დატვირთვა გააჩნდა. სახელის წარმომავლობა უცნობია.
1997 წელს, სამსემ გაიმარჯვა სამთავრობო შეჯიბრში და ალტერნატიული ენერგიის წარმოების მოდელი გახდა მთელ ქვეყანაში. დღეისათვის, მისი ელექტროენერგიის 100% ქარის ელექტროსადგურების მიერ იწარმოება.
სქოლიო
კატეგორია:დანიის კუნძულები
ნიკოლოზ ტიხონოვი
ნიკოლოზ ალექსანდრეს ძე ტიხონოვი (რუს.: Николай Александрович Тихонов) (დ. 14 მაისი [ ძვ. სტ. 1 მაისი], 1905, ხარკივი, რუსეთის იმპერია — გ. 1 ივნისი 1997, მოსკოვი, სსრკ) — საბჭოთა პოლიტიკოსი, სსრ კავშირის მინისტრთა საბჭოს თავმჯდომარე 1980-1985 წლებში.
სქოლიო
კატეგორია:სსრკ-ის მინისტრთა საბჭოს თავმჯდომარეები კატეგორია:სსრკ-ის პოლიტიკოსები კატეგორია:დაბადებული 14 მაისი კატეგორია:დაბადებული 1905 კატეგორია:გარდაცვლილი 1 ივნისი კატეგორია:გარდაცვლილი 1997 კატეგორია:სსრკ-ის V მოწვევის უმაღლესი საბჭოს დეპუტატები კატეგორია:სსრკ-ის VI მოწვევის უმაღლესი საბჭოს დეპუტატები კატეგორია:სსრკ-ის VII მოწვევის უმაღლესი საბჭოს დეპუტატები კატეგორია:სსრკ-ის VIII მოწვევის უმაღლესი საბჭოს დეპუტატები კატეგორია:სსრკ-ის IX მოწვევის უმაღლესი საბჭოს დეპუტატები კატეგორია:სსრკ-ის X მოწვევის უმაღლესი საბჭოს დეპუტატები კატეგორია:სსრკ-ის XI მოწვევის უმაღლესი საბჭოს დეპუტატები
ალექსანდრე ბახუტაშვილი
ალექსანდრე ბახუტაშვილი (დ. 21 მარტი, 1961, თბილისი) — ქართველი ექიმი, მეცნიერი.
1983 წელს დაამთავრა მოსკოვის II სამედიცინო ინსტიტუტის სამკურნალო ფაკულტეტი.
1983 წლიდან იყო საქართველოს მეცნიერებათა აკადემიის ექსპერიმენტული მორფოლოგიის ინსტიტუტის მეცნიერ–თანამშრომელი. 1991 წლიდან საქართველოს მეცნიერებათა აკადემიის სამედიცინო ბიოტექნოლოგიის ინსტიტუტის ბიომედიცინის განყოფილების გამგე. ავტორია 46 სამეცნიერო ნაშრომის, რომლებიც ეხება იმუნომამოდულირებელი პრეპარატების მოქმედების მექანიზმების შესწავლასა და სხვა პრობლემებს.